Aušra Štukytė

Aušra Štukytė (g. 1978 m. gruodžio 15 d. Radviliškyje) – Lietuvos kino, teatro ir televizijos aktorė, TV ir radijo laidų vedėja, TV projektų dalyvė, aktyvi gyvūnų teisių gynėja.

Biografija 

Gimė 1978 m. gruodžio 15 d. Radviliškyje Marytės ir Jono Štukių šeimoje. Mokėsi Vaižganto gimnazijoje (tuo metu Važganto vidurinėje mokykloje), bendramokslis – dizaineris Liutauras Salasevičius, kurio pakviesta demonstruoti rūbus aktorė pirmą kartą pasirodė ant scenos. Mokykloje aktyviai dalyvavo popamokinėje veikloje, buvo mokyklos klubo „Mes“ ir teatro būrelio narė.

1997–2003 m. Lietuvos muzikos ir teatro akademijos Kino ir teatro fakultete baigė aktorinio meistriškumo bakalauro ir magistro studijas. Kurso vadovas – Vladas Bagdonas. Kartu mokėsi: Marius Jampolskis, Eglė Driukaitė – Alesienė, Žemyna Ašmontaitė, Brigita Arsobaitė. Studijų metais filmavosi Algio Ramanausko – Greitai ir Rimo Šapausko laidoje „Orbita“. Baigiamasis darbas – Uršulės vaidmuo spektaklyje pagal Kazio Borutos romaną „Baltaragio malūnas“ .

Po studijų baigimo su bendramoksliais Irena Jankute, Mykolu Vildžiūnu ir Gintare Čepukonyte įkūrė renginių organizavimo įmonę „Kaukių akademija“, su kuria rengė pasirodymus ir šou programas komerciniams ir labdaringiems renginiams.

2005–2006 m. vaidino Alytaus teatre, 2010 m. prisijungė prie Domino teatro, kurio spektakliuose atlieka nemažai pagrindinių vaidmenų. Pirmasis šiame teatre buvo Odrės vaidmuo spektaklyje „Paryžius-Dakaras“, kuriame Aušros Štukytės partneris buvo Vytautas Šapranauskas. Nuo 2007 m. aktorė aktyviai matoma televizijoje įvairiuose amplua: dalyvauja projektuose, kuria personažus laidose, veda renginius, vaidina populiariuose serialuose.

2010 m. režisieriaus Emilio Vėlyvio filme Zero II suvaidino heroję Moniką.

2016 m. kartu su kolega Gediminu Jauniumi vedė rytinę laidą „Radiocentro“ eteryje.

TV laidos ir projektai 
Aušra Štukytė išgarsėjo populiariose humoro laidose „Be tabu“, „Dzin“ (2007), 2009 m. buvo viena iš vedėjų projekte „Myliu.lt“. 2011 metais aktorė kartu su Indre Stonkuviene vedė laidą „Moterys nieko nežino“ (CTV.LT). Vėliau, 2012 m., poroje su sportinių šokių čempionu ir treneriu Tomu Slausgalviu laimėjo 3 vietą LNK šokių projekte „Kviečiu šokti. Pažadinta aistra“. 2013 m. vedė TV3 „Išsipildymo akcijos“ finalinį koncertą. 2014 m. kartu su Mantu Jankavičiumi, Marijonu Mikutavičiumi, Rolandu Mackevičiumi, Jonu Nainiu, Inga Norkute bei Edita Užaite vedė muzikos apdovanojimus M.A.M.A . Aušra Štukytė taip pat įkūnijo E. Vaitkevičės, Ž. Pinskuvienės ir M. Marcinkevičiūtės personažus politinės satyros laidoje „Dviračio žinios“. 2015 m. aktorė laimėjo TV3 parodijų šou „Pakartok!“. Finalui ji pasirinko parodijuoti Laimą Vaikulę.

Teatras 

 Saša – Antonas Čechovas „Ivanovas“, rež. Saulius Mykolaitis, 2002, LNDT
 Baronienė Rainakienė – „Altorių šešėly. Gyvenimas eina“ pagal V. Mykolaičio Putino romano „Altorių šešėly“ II dalį, rež. Arvydas Kinderis, 2005, Alytaus teatras
 Lilė – Melvin Burgess „Heroinas“, rež. Dalia Kimantaitė, 2005, Alytaus teatras
 Fubuki – „Baimė“ pagal Amelie Nothomb „Baimė ir drebėjimas“, rež. Dalia Kimantaitė, 2006, Alytaus teatras
 Mergina ant stogo – Mindaugas Valiukas „Trintukas“, rež. Mindaugas Valiukas, 2009, Menų spaustuvė
 Odrė – Sigitas Parulskis „Vilnius-Dakaras“, rež. Kostas Smoriginas, 2010, Domino teatras
 „Voro vestuvės“ (miuziklas) pagal Justino Marcinkevičiaus eiles, rež. Neringa Čereškevičienė, 2012
 Diana – Ken Ludwig „Paskolinkite tenorą“, rež. Marcin Slawinski, 2013, Domino teatras
 Alicija – Florian Zeler „Tiesa“, rež. Marcin Slawinski, 2014, Domino teatras
 Julija – Laura Cunningham „Žavios ir pavojingos„, rež. Olegas Šapošnikovas, 2015, Domino teatras
 Blondinė – Vilija Grigaitytė „(Ne) Galiu tylėti (Ne) Galiu mylėti“, rež. Ričardas Vitkaitis, 2016, Kitoks teatras
 Aušra – „Pats geriausias šou“, rež. Andrius Žiurauskas, 2017, Domino teatras
 Ponia Šanelė – „„Melagės“ pagal Robert Thomas pjesę „8 moterys“, rež. Olegas Šapošnikovas, 2017, Domino teatras
 Labdaringas humoro vakaras, paremtas Stasio Šalkauskio filosofija, skirtas S. Šalkauskio išminties šventei, rež. Marija Simona Šimulynaitė, 2018
 Scenos Prima Marija – Julius Paškevičius „Pašėlusių moterų išpažintis“, rež. Ričardas Vitkaitis, 2018, Kitoks teatras
 Marta Krajauskienė – „(Ne) Istikymybės spąstai“, rež. Ričardas Vitkaitis, 2019, Kitoks teatras
 Kristina – „Intrigantės“, rež. Ramūnas Cicėnas, 2019, Kitoks teatras

Filmografija 

 „Aistros kvapas“, rež. Jevgenij Malkov, 2005
 „Erotomoto“, rež. Artūras Bukauskas, 2005
 „Sūrininkas“, rež. Ramunė Rakauskaitė, 2006
 Monika – „Zero II“, rež. Emilis Vėlyvis, 2010
 „Paskutinė medaus mėnesio diena“, rež. Rokas Eltermanas, 2011
 Vilma – „Moterys meluoja geriau. Kristina“, rež. Alvydas Šlepikas, 2013
 „Nesamasis laikas“, rež. Mykolas Vildžiūnas, 2014
 „12 kėdžių“, rež. Algis Ramanauskas, Justas Mamontovas, 2016
 „Tarp mūsų mergaičių“, rež. Kestas Gudavičius, 2018
 „Pabarstukai“, rėž. Arnas Balčiūnas, 2019
 „Ilgo metro filmas apie gyvenimą“, rež. Dovilė Šarutytė – gamyboje
 „Paralyžius“, rež Andrius Blaževičius – gamyboje

Serialai 

 Gabija – „Broliai“, rež. Valdas Babaliauskas, 2008–2009, TV3
 Vilma – „Moterys meluoja geriau“, rež. Saulius Balandis, Justinas Krisiūnas, Mykolas Vildžiūnas, Andrius Žiūrauskas, 2008 – dabar, TV3
 Elona – „Pavogta laimė“, rež. Mantas Verbiejus, 2011–2012, LNK
 Loreta – „Milijonieriai“, 2012, BTV
 Greta – „Motina ir du sūnūs“, rež. Sigitas Račkys, 2013, TV3
 Diana – „Naisių vasara. Sugrįžimas“, rež. Raimundas Banionis, Saulius Balandis, 2016, TV3
 Jolanta – „Apie mus ir Kazlauskus“, rež. Sigitas Račkys, 2016–2017, TV3
 Irma – „Šviesoforas“, rež. Sigitas Račkys, 2017- dabar, TV3

Apdovanojimai 

 2012 m. „Kviečiu šokti. Pažadinta aistra“ – 3 vieta.
 2013 m. suteiktas Radviliškio bibliotekos globėjos vardas.
 2015 m. „Pakartok!“ – 1 vieta.

Šaltiniai 

Lietuvos aktoriai
Lietuvos laidų vedėjai